Перш чым навучыць дзяцей розным спосабам малявання, расказваю пра тэхнікі малявання. Для дзяцей адным з любімых спосабаў малявання з’яўляецца манатыпія. Гэта спосаб маляўнічы, ён дазваляе праявіць вынаходлівасць. Для манатыпіі спатрэбіцца фотапапера, фарбы, мыла, зубныя шчоткі, вада, пластыкавыя пласціны, на якія будзе наносіцца фарба, а з дапамогай ліста рабіцца адбітак. Для выразнасці ўбачанага вобраза дзеці дамалёўваюць яго фарбамі або васковымі алоўкамі.